तेल एवं गैस क्षेत्र की जानी मानी कंपनियों सहित ंपनियों ने नई तेल खोज लाईसेंसिंग नीति (नेल्प) के सातवें दौर में पेश 57 ब्लॉक के लिए लंदन में शुरु किए गए प्रचार अभियान में भाग लिया। इनमें मित्तल समूह, फ्रांस की टोटल कंपनी, ब्रिटिश पेट्रोलियम, हारवेस्ट नेचुरल रिसोर्सिज सहित प्रमुख कंपनियां शामिल हैं। पेट्रोलियम एवं प्राकृतिक गैस मंत्री मुरली देवड़ा की अध्यक्षता में उच्चस्तरीय प्रतिनिधिमंडल इन दिनों लंदन में है। नेल्प सात के तहत देश में 57 तेल खोज ब्लॉकों की पेशकश की गई है। इनमें 1गहरे पानी में, तटीय क्षेत्रों में और 2जमीनी इलाकों में स्थित हैं। देश-विदेश की बहुराष्ट्रीय कंपनियों को इन क्षेत्रों में तेल खोज के लिए बोली लगाने के लिए प्रोत्साहित करने के वास्ते विदेशों में बड़े पैमाने पर प्रचार अभियान शरु किया गया है। लंदन में इस तरह का पहला आयोजन गुरुवार को किया गया जिसमें ंपनियों ने भाग लिया। ब्रिटिश गैस समूह, ब्रिटिश पेट्रोलियम, ईएनआई, केयर्न एनर्जी और हार्डी एक्सप्लोरेशन सहित दुनियाभर की बड़ी कंपनियों ने प्रचार अभियान को देखा और समझा। पेट्रोलियम मंत्री मुरली देवड़ा ने वर्ष 2008 को तेल एवं गैस क्षेत्र के लिहाज से भारत के लिए महत्वपूर्ण वर्ष बताया। उन्होंने कहा कि इस साल जून से नेल्प के पहले दौर में आवंटित ब्लॉक से गैस का उत्पादन शुरु होने वाला है।